21/12/2012 | Administración LocalMunicipal
Tordoia
Elevación a definitivo do acordo provisional de arpobación do Regulamento de creación, modificación e supresión de ficheiros de datos de carácter persoal

ANUNCIO ELEVACIÓN A DEFINITIVO DO ACORDO PROVISIONAL DE APROBACIÓN DO REGULAMENTO DE CREACIÓN, MODIFICACIÓN E SUPRESIÓN DE FICHEIROS DE DATOS DE CARÁCTER PERSOAL. O Pleno do Concello en sesión celebrada o día 26 de xullo de 2012, acordou aprobar inicialmente a modificación do Regulamento de ficheiros de datos de carácter persoal do Concello de Tordoia, someténdose o acordo a información pública polo prazo de trinta días hábiles mediante anuncio publicado no BOP n.º 212, do 7 de novembro de 2012, sen que houbera reclamacións ou suxestións, polo que, de acordo co artigo 49. c da Lei 7/1985, do 2 de abril reguladora das bases de réxime local, se entende definitivamente adoptado o acordo. De conformidade co artigo 70.2 da Lei 7/1985, do 2 de abril, reguladora das bases de réxime local, publícase o texto íntegro do acordo de modificación aos efectos da súa entrada en vigor. REGULAMENTO DE CREACIÓN, MODIFICACIÓN E SUPRESIÓN DE FICHEIROS DE CARÁCTER PERSOAL DO CONCELLO DE TORDOIA O artigo 20 da Lei orgánica 15/1999, do 13 de decembro, de protección de datos de carácter persoal, establece que a creación, modificación ou supresión dos ficheiros das administracións públicas só poderán facerse por medio de disposición xeral publicada no Boletín Oficial do Estado ou diario oficial correspondente. A entrada en vigor do Regulamento de desenvolvemento da Lei orgánica 15/1999, do 13 de decembro, de protección de datos de carácter persoal, aprobado mediante o Real decreto 1720/2007, do 21 de decembro, introduciu, a través dos artigos 53 e 54, algunhas novidades en canto á forma e contido da disposición, destacando a necesidade de especificar o sistema de tratamento do ficheiro, podendo ser automatizado, non automatizado ou parcialmente automatizado. No exercicio das competencias atribuídas e a fin de cumprimentar o establecido no artigo 20 da mencionada Lei, así como no artigo 52 do Regulamento de desenvolvemento da mesma, o Concello de Tordoia aproba este regulamento: Primeiro. –Os ficheiros serán os contidos nos anexos deste acordo. Segundo.–Créanse os ficheiros incluídos no anexo I deste acordo, en cumprimento do artigo 20 da Lei orgánica 15/1999 e o artigo 54.1 do Regulamento de desenvolvemento. Terceiro. –Os ficheiros incluídos no anexo II este acordo, creados por disposicións xerais anteriores, adaptaranse ás descricións contidas nos apartados correspondentes do citado anexo, de acordo ao especificado no artigo 54.1 do Regulamento de desenvolvemento da Lei 15/1999. Cuarto. –Suprímense os ficheiros incluídos no anexo III deste acordo en cumprimento do artigo 20 da Lei orgánica 15/1999, e o artigo 54.3. Quinto. –Os ficheiros que se recollen nos anexos deste acordo, rexeranse polas disposicións xerais e instruccións que se detallan para cada un deles, e estarán sometidos, en todo caso, ás normas legais e regulamentarias de superior rango que lle sexan aplicables. Sexto. –En cumprimento do artigo 55 do Regulamento de desenvolvemento da Lei 15/1999, os ficheiros serán notificados para a súa inscrición no Rexistro Xeral de Protección de Datos no prazo de trinta días desde a publicación deste acordo no Boletín Oficial da Provincia. Sétimo. –O presente acordo entrará en vigor o día seguinte da súa publicación no Boletín Oficial da Provincia. ANEXO I: FICHEIROS DE NOVA CREACIÓN Ficheiro: BIBLIOTECA Ficheiro: SUBVENCIÓNS Ficheiro: ACTIVIDADES E CULTURA Ficheiro: POLICÍA LOCAL Ficheiro: URBANISMO E CATASTRO Ficheiro: REXISTRO ENTRADA E SAÍDA Ficheiro: PARTICIPANTES EN ACCIÓNS DE PROMOCIÓN DE EMPREGO Ficheiro: AXENTES DE PROMOCIÓN ECONÓMICA Ficheiro: EMPREGO Ficheiro: SERVIZOS SOCIAIS Ficheiro: FORMACIÓN Ficheiro: REXISTRO DE ASOCIACIONS Ficheiro: ANIMAIS ESPECIALMENTE PERIGOSOS E MANEXO DE ARMAS DE AIRE COMPRIMIDO ANEXO II: FICHEIROS QUE SE MODIFICAN Ficheiro: DATOS NÓMINA Ficheiro: CONTABILIDADE Ficheiro: PADRÓN IMPOSITIVO ANEXO III: FICHEIROS QUE SE SUPRIMEN 1) Órgano responsable: CONCELLO DE TORDOIA a) Identificación do ficheiro: DATOS PADRONAIS b) Destino que vaia a darse aos datos ou, no seu caso, as previsións que se adopten para a sua destrucción: NON SE DESTRUIRÁN, INCLUIRANSE NOUTRO FICHEIRO RESPONSABILIDADE DO CONCELLO. Motivos: INCLUSIÓN DO MESMO BAIXO A ESTRUTURA DO FICHEIRO PADRÓN IMPOSITIVO.2) Órgano responsable: CONCELLO DE TORDOIA a) Identificación do ficheiro: ALISTAMENTOS b) Destino que vaia a darse aos datos ou, no seu caso, as previsións que se adopten para a sua destrución DESTRUCIÓN DOCUMENTAL E ELIMINACIÓN DE SOPORTES FÍSICOS. ELIMINACIÓN DE CARPETAS DIXITAIS. Motivos: XA NON PROCEDE NIN É NECESARIA A CONSERVACIÓN DO SEU CONTIDO (PPIO DE CALIDADE). Tordoia, 15 de decembro de 2012. O alcalde Asdo.: Antonio Pereiro Liñares